nahid-hub/BLUGE-bengali-wikipedia-section-title-prediction huggingface dataset:
এই প্রাসাদের গঠন শৈলীতে রোমান্টিসজিমের পূর্ণ বহইপ্রকাশ ঘটেছে। এই স্থাপনায় অভিপ্রেতভাবে অনেক ধরনের কারুকাজ অনুপ্রবেশ ঘটানো হয়েছে যেমনঃ নব্য গোথিক, নব্য ম্যানুলাইন, নব্য ইসলামী এবং নব্য রেনেসাঁ ইত্যাদির কারুকাজের সমাবেশ দেখা যায় এই স্থাপনায়। প্রায় পুরো প্রাসাদটি পাথরের উপরের অবস্থিত।

গঠঙ্গত দিক থেকে প্রাসাদটি চারটি অংশে ভিবক্তঃ

সঠিক অনুচ্ছেদ শিরোনাম কোনটি?
titleA. পেনা পার্ক
titleB. গঠন
titleC. ইতিহাস
titleD. অভ্যন্তর
উত্তর: titleB
মহাভারতে (৬।৯) অঙ্গ, বঙ্গ ও কলিঙ্গ রাজ্য তিনটাকে ভারতবর্ষ বা প্রাচীন ভারতের নিকটবর্তী রাজ্য হিসেবে উল্লেখ করা হয়েছে। ১২ বছর তীর্থভ্রমণে বেরিয়ে অর্জুন বঙ্গ ও কলিঙ্গের সকল পবিত্র স্থানে এসেছিলেন।

পূর্বাঞ্চলের অঙ্গ, বঙ্গ, কলিঙ্গ, পুণ্ড্র ও সুহ্ম - এই পাঁচটি রাজ্যের প্রতিষ্ঠাতা ছিলেন একই বংশের সন্তান। এঁরা ছিলেন গিরিব্রজ শহরের কাছে অবস্থিত মগধ রাজ্যের অধিবাসী গৌতম দীর্ঘতম ঋষির ঔরসজাত এবং বলি রাজার দত্তক পুত্র।

সঠিক অনুচ্ছেদ শিরোনাম কোনটি?
titleA. অন্যান্য উল্লেখ
titleB. বঙ্গের রাজাগণ
titleC. যুধিষ্ঠিরের করদ রাজ্য
titleD. মহাভারতে উল্লেখ
উত্তর: titleD
প্রতিষ্ঠানের কর্মপ্রক্রিয়ায় এবং প্রতিষ্ঠানের কর্মচারীদের মধ্যে পারস্পরিক সমঝোতায় সহায়তাকারী তথ্যব্যবস্থাসমূহ প্রাতিষ্ঠানিক তথ্যবিজ্ঞানের আলোচ্য বিষয়। বিশ্ববাজারে সাফল্য লাভের জন্য যেকোন বাণিজ্যিক প্রতিষ্ঠানে তথ্যব্যবস্থার ব্যবহার অপরিহার্য। যেহেতু প্রাতিষ্ঠানিক কাজকর্ম মানুষেরা করে থাকেন, তাই তথ্যব্যবস্থাসমূহের নকশায়নের সময় মানুষের কর্মপদ্ধতি সম্পর্কে গভীর ধারণা থাকা প্রয়োজন। অন্যদিকে কম্পিউটার বিজ্ঞানের নানা তত্ত্ব প্রাতিষ্ঠানিক সুবিন্যস্তকরণ প্রক্রিয়ায় সাহায্য করতে পারে। সিদ্ধান্ত বিজ্ঞান, ব্যবস্থাপনা, বাজারজাতকরণ, নৃবিজ্ঞান, বোধ বিজ্ঞান, মনোবিজ্ঞান, প্রাতিষ্ঠানিক গতিবিদ্যা, ইত্যাদি সবই কর্মক্ষেত্রে মানুষের আচরণ অনুধাবনে সহায়তা করে, এবং এই-সংক্রান্ত বেশির ভাগ তত্ত্বই কম্পিউটার প্রতিমান (মডেল), বিমূর্তায়ন ও ছদ্মায়নে ব্যবহার করে পূর্বাভাস বের করতে কাজে লাগানো হয়।

সঠিক অনুচ্ছেদ শিরোনাম কোনটি?
titleA. প্রাতিষ্ঠানিক তথ্যবিজ্ঞান
titleB. মানুষ-কম্পিউটার আন্তঃক্রিয়া
titleC. অ্যালগোরিদম ও উপাত্ত সংগঠনসমূহ
titleD. জীব-তথ্যবিজ্ঞান
উত্তর: titleA
২০১৭ সালে ত্রিনিদাদে প্রবাসী দিবসে তিনি অনুষ্ঠান করেছিলেন।
২০১৫ সালে মরিশাসে ভারত উৎসবে তিনি অংশ নিয়েছিলেন।
২০১১ সালে ফিজিতে আইসিসিআর এর ৪০ তম বর্ষপূর্তি উদযাপনে তিনি আমন্ত্রিত ছিলেন।
২০০৪ সালে মার্কিন যুক্তরাষ্ট্রর হিউস্টনে, স্বাধীনতা দিবস উদযাপনে তিনি অংশ নিয়েছিলেন। 
২০০৭ সালে পাকিস্তানে একটি সাংস্কৃতিক অনুষ্ঠানে তিনি সঙ্গীত পরিবেশনা করেছিলেন। 
২০১১ সালে, লন্ডনে দক্ষিণ ব্যাংকের কেন্দ্রের সাংস্কৃতিক অনুষ্ঠানে তিনি যোগ দিয়েছিলেন।
ক্রমান্বয়ে ২০০২, ২০০৩, ২০১৫ এবং ২০১৬ সালে নেদারল্যান্ডে ভারতীয় উৎসব উদযাপনে তিনি অংশ নিয়েছিলেন।
২০০০, ২০০৪, ২০১৬ সালে মরিশাসে বিশ্ব ভোজপুরী সম্মেলনে তিনি সঙ্গীত পরিবেশন করেছেন। 
২০১৬ সালে ফিলাডেলফিয়া এবং লস অ্যাঞ্জেলেসে সাংস্কৃতিক সংগীতানুষ্ঠানে তিনি ছিলেন।

সঠিক অনুচ্ছেদ শিরোনাম কোনটি?
titleA. পেশাগত জীবন
titleB. আন্তর্জাতিক
titleC. পুরস্কার
titleD. প্রাথমিক জীবন
উত্তর: titleB
অ্যামিনো অ্যাসিড অনেক পেপটাইড বন্ধন দ্বারা যুক্ত হয়ে প্রোটিন গঠন করে।অনেক প্রোটিন বিপাকে প্রভাবক হিসেবে কাজ করে।অন্যান্য প্রোটিনের গাঠনিক কাজ আছে যেমন সাইটোকঙ্কাল হিসেবে কোষের গঠন ঠিক রাখা। কোষীয় সংকেত প্রদান,অ্যান্টিবডি,সক্রিয় পরিবহন,কোষ চক্র ইত্যাদি কাজেও প্রোটিন গুরুতবপূর্ণ। ট্রাইকার্বক্সিলিক এসিড চক্রতে কার্বনের উৎসরূপে কোষীয় বিপাকে অ্যামিনো এসিড যোগান দেয়, বিশেষ করে যখন শক্তির প্রাথমিক উৎস যেমন গ্লুকোজ ঘাটতি দেখা দেয় কিংবা যখন কোষে বিপাক ঠিকমত ঘটে না।
সঠিক অনুচ্ছেদ শিরোনাম কোনটি?
titleA. ইতিহাস
titleB. লিপিড
titleC. অ্যামিনো অ্যাসিড এবং প্রোটিন
titleD. প্রধান জৈবরসায়নিক
উত্তর: titleC
ফ্রয়েডীয় মনোবিজ্ঞানে নির্দেশ করা হয়, নারী ও পুরুষ উভয়ই একই বিকাশমান পর্যায়ের মধ্য দিয়ে যাবে যেগুলো হল: মৌখিক, পায়ু এবং লৈঙ্গিক পর্যায়। যদিও ফ্রয়েড মনে করতেন কারণ লিঙ্গদ্বয়ের শারীরিবৃত্তীয় বিভিন্নতার দরুন এর ফলাফল বিভিন্ন হবে।

খোজাকরণ উদ্বিগ্নতার নারী কাউন্টারপার্ট হচ্ছে পেনিস ইনভি না পুরুষাঙ্গ ঈর্ষা। এই ধারণাটি ফ্রয়েড ১৯০৮ সালে তার প্রকাশিত আর্টিকেল "অন দ্য সেক্সুয়াল থিওরিজ অব চিলড্রেন" এ প্রথম নিয়ে আসেন। এই ধারণা অনুসারে নারীরা/মেয়েরা পুরুষাঙ্গের জন্য ঈর্ষা করে থাকে (বিশেষ করে তাদের পিতাকে) কারণ তাদের মনে হয় তাদের থেকে পুরুষাঙ্গ নিয়ে নেয়া হয়েছে, অর্থাৎ ইতিমধ্যেই তাদের খোজাকরণ করা হয়ে গেছে। ফ্রয়েড বলেন, তারা যে ঈর্ষা করে থাকে তা হচ্ছে তাদের ছেলে হবার জন্য বা পুরুষাঙ্গ অধিকারের জন্য একটি অচেতন ইচ্ছা।

ফ্রয়েডীয় মনোবিজ্ঞানে পুরুষাঙ্গ ঈর্ষা দ্বারা, নারীদের বিকাশের সময়ে যখন তারা বুঝতে পারে যে তার পুরুষাঙ্গ নেই তখনকার প্রতিক্রিয়া বোঝায়। ফ্রয়েডের মতে, এটা নারীর লৈঙ্গিক বা যৌন পরিচয়ের ক্ষেত্রে একটি গুরুত্বপূর্ণ বিকাশ। সমসাময়িক সংস্কৃতিতে ধরে নেয়া হয় যে, নারীর মধ্যে পুরুষাঙ্গ ঈর্ষা বলতে তারা যদি পুরুষ হতে পারত এরকম ইচ্ছাকে বোঝায়। এটি "স্মল পেনিস সিনড্রোম" এর সাথে সম্পর্কযুক্ত নয় যেখানে পুরুষরা ধরে নেয় তাদের পুরুষাঙ্গ প্রয়োজনের তুলনায় ছোট। ফ্রয়েডের বিশ্বাস অনুযায়ী, নারীদের মধ্যে দুর্বলতর সুপারইগো তৈরি হয়, যাকে তিনি পুরুষাঙ্গ ঈর্ষার ফলাফল বলে মনে করেন।

নারীদের উপর সিগমুন্ড ফ্রয়েডের দৃষ্টিভঙ্গি মনোবিজ্ঞানের খাতে প্রোফেশনাল ও ননপ্রফেশনালদের মধ্যে অনেক বিতর্কের সৃষ্টি করে। তার ১৯২৫ সালের পেপার "দ্য সাইকিক কনসিকোয়েন্সেস ব এনাটমিক ডিসটিংকশন বিটুইন সেক্সেস"-এ ফ্রয়েড লেখেন, "নারীরা পরিবর্তনের বিরোধিতা করে, নিষ্ক্রীয়তার সহিত গ্রহণকরে, এবং নিজে থেকে কিছুই দেয় না"। ফ্রয়েডের অনেকগুলো প্রস্তাবনার মধ্যে, তিনি বিশ্বাস করতেন, লৈঙ্গিক পর্যায়ে তরুণী নারীরা মায়েদের থেকে নিজেদের মধ্যে একটি দূরত্ব তৈরির করে এবং তাদের পিতার প্রতি ঈর্ষার বদলে পিতার প্রতি ভালবাসা ও অনুরাগ প্রদর্শনের মাধ্যমে এই ঈর্ষা প্রদর্শন করে। কোহলার এবং গালাতজারের মতে, ফ্রয়েড বিশ্বাস করতেন, পুরুষাঙ্গ ঈর্ষা সংক্রান্ত সকল ধারণা তার বিশাল অর্জনের মধ্যেই পড়ে। যদিও এগুলো একই সাথে সবচাইতে বেশি সমালোচিত তত্ত্ব, যেগুলোর বেশিরভাগই ক্যারেন হরনির দ্বারা সমালোচিত হয়।

সঠিক অনুচ্ছেদ শিরোনাম কোনটি?
titleA. আক্ষরিক অর্থে
titleB. ক্ষমতা ও নিয়ন্ত্রণের সাথে সম্পর্ক
titleC. নারীদের বেলায়
titleD. মেয়েদের মধ্যে ইলেক্ট্রা কমপ্লেক্স
উত্তর: titleC
লিলিটা লুইস ম্যাকমুরে ১৯০৮ সালের ১৫ এপ্রিল ক্যালিফোর্নিয়ার হলিউডে জন্মগ্রহণ করেন। তার পিতা ছিলেন স্কটিশ বংশোদ্ভূত এবং তার মাতার পরিবার ছিল ক্যালিফোর্নিয়ায় একটি স্পেনীয় পরিবারের নবম প্রজন্ম। এই পরিবারের উল্লেখযোগ্য ব্যক্তি ছিলেন আন্তোনিও মারিয়া লুগো। লুগো পরিবার স্পেনের আন্দালুসিয়া থেকে মার্কিন যুক্তরাষ্ট্রের ক্যালিফোর্নিয়ায় আসেন এবং এই পরিবার যুক্তরাষ্ট্রে ঘোড়া নিয়ে আসা প্রথম পরিবারগুলোর একটি।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রারম্ভিক জীবন
titleC. ব্যক্তিগত জীবন
titleD. কর্মজীবন
উত্তর: titleB
দংশনের ফলে কতোটুকু বিষ শরীরে প্রবেশ করেছে তা সহজে পরিমাপযোগ্য নয়। আক্রান্ত স্থান ফুলে যাওয়া এবং অন্যান্য উপসর্গ তাড়াতাড়ি দেখা যেতে পারে, এবং মৃত্যুও সহজেই ঘটতে পারে; তবে কিছু কিছু ক্ষেত্রে জরুরি অবস্থা প্রকাশ পেতে কয়েক ঘণ্টা সময় পেরিয়ে যেতে পারে।

অভিজ্ঞ স্বাস্থ্যকর্মীরা এনভেনোমেশনকে, অর্থাৎ দংশন পরবর্তী শরীরে বিষের উপস্থিতির পরিমাণকে ০-৫ পর্যন্ত একটি মাত্রার মাধ্যমে প্রকাশ করেন। যখন শরীরে বিষের উপস্থিতি থাকে না, তখন সেটাকে ধরা হয় ০ (শূন্য) মাত্রা হিসেবে। এবং যখন মাত্রা ৫, তখন অর্থ ধরা হয় যে, শরীরে জীবনের হুমকি থাকার মতো বিষের উপস্থিতি আছে। এনভেনোমেশনের পর্বগুলো বোঝা যায় দংশনের স্থান ফুলে যাবার পরিমাণ ও সে স্থানে কালশিরে পড়ার মাধ্যমে। এনভেনোমেশন যখন অনেক বেশি (পর্ব ৪ বা ৫), তখন আরো কিছু উপসর্গ দেখা দিতে পারে, যেমন: ঠোঁট টানটান হয়ে পড়ে, মাথা ঘোরা, রক্তপাত হওয়া, বমি করা, বা প্রচণ্ড মানসিক বিপর্যস্ততা। এছাড়া নিঃশ্বাস নিতে কষ্ট হওয়া, পক্ষাঘাতগ্রস্থতা—এগুলোও সাধারণ উপসর্গ।

জরুরি চিকিৎসা সেবা পাওয়াটা একটু কঠিন এবং চিকিৎসায় সাধারণত অ্যান্টিভেনম প্রয়োগের প্রয়োজন হয়, যেনো শরীরের টিশ্যু ধ্বংস হওয়া, স্নায়ুর ক্ষতিগ্রস্থতা, এবং রক্ত জমাট না বাঁধার মতো সাধারণ ও মারাত্মক ঝুকিগুলো এড়ানো যায়। বেশিরভাগ চিকিৎসা বিষেশজ্ঞ বলেন দংশনের স্থান হৃৎপিণ্ড থেকে নিচে রাখতে। এছাড়া দংশন আক্রান্ত ব্যক্তিকে শান্ত রাখাটা খুবই জরুরি, কারণ তা না হলে শরীরে রক্তচলাচল বৃদ্ধি পাবে এবং বিষ পুরো শরীরে দ্রুত ছড়িয়ে পড়বে।

র‌্যাটল সাপের দংশন সবসময়ই মরণঘাতী হিসেবে বিবেচিত এবং এজন্য দংশনের পর অবিলম্বে হাসাপাতালে গিয়ে প্রশিক্ষণপ্রাপ্ত ডাক্তারের তত্ত্বাবধানে জরুরী চিকিৎসা সেবা গ্রহণ করা প্রয়োজন।

সঠিক অনুচ্ছেদ শিরোনাম কোনটি?
titleA. প্রজনন
titleB. প্রাথমিক চিকিৎসা
titleC. নিরাপত্তা ও শনাক্তকরণ
titleD. বিষক্রিয়া
উত্তর: titleB
কলেজ ভবন কমপ্লেক্সের দ্বিতীয় তলায় গ্রন্থাগার অবস্থিত। ১৪০ জন ধারণ ক্ষমতা বিশিষ্ট এই গ্রন্থাগারটি প্রতি করমদিবসে সকাল ৮টা থেকে রাত ১০টা পর্যন্ত সচল থাকে। স্নাতকোত্তর শিক্ষার্থীদের জন্য পৃথক গ্রন্থাগারের ব্যবস্থা রয়েছে। গ্রন্থাগারটিতে বিভিন্ন বিষয়ে পঁচিশ হাজারের বেশি বই রয়েছে। পাশাপাশি নির্দিষ্ট বিষয়ে ক্ষুদে গ্রন্থাগার রয়েছে। এছাড়া সিলেট জাতীয় গ্রন্থাগার ও ঢাকায় জাতীয় মেডিকেল গ্রন্থাগার ব্যবহারের ব্যবস্থা রয়েছে।

সঠিক অনুচ্ছেদ শিরোনাম কোনটি?
titleA. টিউটোরিয়াল এবং সেমিনার রুম
titleB. সুযোগ-সুবিধা
titleC. গ্রন্থাগার
titleD. গবেষণাগার
উত্তর: titleC
ইন্দোনেশিয়ার জাতীয় রুটগুলি বেশিরভাগ প্রধান শহরগুলির মধ্য দিয়ে যায় এবং এগুলি শহরকেন্দ্রগুলির মধ্যে আন্তঃযোগাযোগ করার জন্য নকশাকৃত। তারা টোল রোডের বাইরে প্রধান আন্তঃনগর রুট হিসাবে কাজ করে। একই সময়ে বিশাল ট্র্যাফিক পরিচালনা করার সাথে সাথে একটি জাতীয় রুটের ট্রাক পরিবহনের যোগ্য হতে হবে। জাভাতে জাতীয় রুট সংখ্যাযুক্ত, এবং জাভার বাইরের জাতীয় রুট সংখ্যাযুক্ত নয়। কিছু শহরে, এমনকি জনাকীর্ণ জেলাগুলিতে, আন্তঃনগর ট্র্যাফিককে এড়িয়ে শহরের প্রবেশের জন্য প্রায়শই বাইপাস বা রিং রোড তৈরি করা হয় জাতীয় রুট হতে।

জাকার্তা ইনার রিং রোড থেকে জাকার্তা আউটার রিং রোড পর্যন্ত সড়কপথের ডিকেআই জাকার্তা অংশ ব্যতীত বাকি সড়কগুলির জন্য গণপূর্ত মন্ত্রনালয় দায়বদ্ধ। ট্র্যাফিক পরিচালনা করতে অক্ষমতার কারণে একটি জাতীয় রুট সংশোধন করা যেতে পারে, এটির পরিচালনা সাধারণত প্রদেশকে দেওয়া হয়।




তানজুং বেনোয়া থেকে বিমানবন্দর এবং বিমানবন্দর থেকে সেরানগান পর্যন্ত টোল রোড, পুরোপুরি প্রত্যক্ষ লাইনে (বাঁকানো নয়) ১২.৭ কিলোমিটার এবং মোটরসাইকেলের লেনেও সজ্জিত। বালিতে অ্যাপেক শীর্ষ সম্মেলন শুরুর প্রায় এক সপ্তাহ আগে টোল রোডটি আনুষ্ঠানিকভাবে ২৩ সেপ্টেম্বর ২০১৩ এ খোলা হয়েছে।

সঠিক অনুচ্ছেদ শিরোনাম কোনটি?
titleA. বিমানবন্দর
titleB. জাতীয় রুট
titleC. পাইপলাইন
titleD. বন্দর এবং পোতাশ্রয়
উত্তর: titleB
পাশা ইতিহাস রচনা শুরুর আগে থেকেই ব্যবহৃত হচ্ছে তাই এর উৎপত্তি অনিশ্চিত। ধারণা করা হয় যে, পাশা প্রথমে পশুর তালু বা গোড়ালির হাড় দিয়ে ভবিষ্যৎ কথনের চর্চা থেকে প্রচলিত হয়েছিল ,যা কথ্যভাবে "নকেলবোন" নামে পরিচিত। মিশরে সেনেট খেলায় একটি চেপটা দ্বি-পার্শ্বযুক্ত লাঠি নিক্ষেপ করে নির্ধারণ করা হতো খেলোয়াড় কতগুলো ঘর সরবে, এবং এইভাবে এটি পাশার মতো কাজ করত। সেনেট ৩০০০ খ্রিস্টপূর্বের আগে থেকে দ্বিতীয় শতাব্দী পর্যন্ত খেলা হত। সম্ভবত প্রাচীনতম পাশা দক্ষিণ-পূর্ব ইরানের একটি প্রত্নতাত্ত্বিক স্থান, বার্ট সিটি বা শাহর-ই সুখতেহতে ( যা আনুমানিক ২৪০০-২৫০০ খ্রিস্টপূর্বের মধ্যে ছিল) খননের সময় একটি ব্যাকগ্র্যামনের মত খেলার সেটের অংশ হিসাবে পাওয়া গিয়েছিল । সিন্ধু উপত্যকা সভ্যতার প্রাচীন কবর উৎখননে পাওয়া পাশার দক্ষিণ এশিয়ায় উৎপত্তি নির্দেশ করে। 

প্রাচীন ভারতীয় "ঋগবেদ", "অথর্ববেদ" এবং বৌদ্ধ খেলার তালিকাতে পাশা জড়িত খেলা উল্লেখ রয়েছে। 

বাইবেলের গীতসংহিতা ২২ অনুসারে ইংরেজি "কাস্টিং লট" বলতে পাশা খেলাকে বুঝানো হয়েছে। নকেলবোনস প্রাচীন গ্রীসে দক্ষতার একটি খেলা ছিল; যার একটি পরিবর্তিত সংস্করণে হাড়ের তৈরি পাশার চারটি পৃষ্ঠে আধুনিক পাশা মত বিভিন্ন মান ছিল। 
যদিও জুয়া খেলা অবৈধ ছিল , অনেক রোমান "অনুরাগী জুয়াড়ী" ছিলেন যারা পাশা খেলা উপভোগ করতেন এবং তাদের খেলাটি "এলিয়াম লুডের" (পাশা দিয়ে খেলা) নামে পরিচিত ছিল। পাশা খেলা এমনকি সম্রাটদের চিত্তবিনোদন জন্য জনপ্রিয় ছিল। কর্নেলিয়ুস তাকিতুসের তাঁর কন্যা অগাস্টাসকে পাঠানো চিঠিগুলিতে তাঁর পাশা খেলার শখটি বর্ণনা করে। রোমান সময়ের পাশা দুটি আকারের ছিল । "টালি" চার পাশে এক, তিন, চার, এবং ছয় লেখা একটি বড় পাশা ছিল। "টেসারি" একটি ছোট পাশা ছিল যার গায়ে এক থেকে ছয় পর্যন্ত সংখ্যা ছিল । বিশ-পার্শ্বযুক্ত পাশা ২য় খ্রিস্তাব্দের দিকে ও টলেমাইক মিশরে ২য় খ্রিস্টপূর্বের দিকে প্রচলিত ছিল । 

চীনে পাশা থেকে ডোমিনোস এবং তাস খেলা প্রচলিত হয়েছে । পাশা থেকে তাস খেলা রূপান্তর টাং রাজবংশের কাছাকাছি সময়ে ঘটেছিল এবং পুঁথি- রোল থেকে মুদ্রিত বইতে পরিবর্তনের সাথে মিলে যায়। জাপানে, পাশা সুগারোকু নামক একটি জনপ্রিয় খেলা খেলতে ব্যবহৃত হত। দুই ধরনের সুগারোকু রয়েছে। হেইআন যুগের"বান-সুগারোকু" খেলা ব্যাকগ্যামনের মতো , আর "ই-সুগারোকু খেলা" একটি রেসিং গেম। 

সঠিক অনুচ্ছেদ শিরোনাম কোনটি?
titleA. বহুতলক পাশা
titleB. শর্তাবলী
titleC. ইতিহাস
titleD. গঠন
উত্তর: titleC
২৭ জানুয়ারি, ১৯১০ তারিখে যতীনকে গ্রেপ্তার করা হল সাম্রাজ্যের বিরুদ্ধে যুদ্ধ ঘোষণার অভিযোগে। শুরু হল হাওড়া ষড়যন্ত্র মামলা। দশম জাঠ বাহিনীকেই বিপ্লবীদের সংগে সহযোগিতার অপরাধে ভেঙ্গে দেওয়ার আগে প্রধান অফিসারদের ফাঁসিতে ঝোলানো হল। এক বছর ধরে এই মামলা চলতে দেখে নতুন বড়লাট হার্ডিঞ্জ অসহিষ্ণু হয়ে দাবি করলেন "একটিমাত্র অপরাধী"কে দণ্ড দিয়ে বাকি আসামীদেরকে রেহাই দেবার। "একটিমাত্র অপরাধী" হিসেবে যতীন কারাগারে বসেই খবর পেলেন যে অদূর ভবিষ্যতে জার্মানির সঙ্গে ইংল্যান্ডের লড়াই বাঁধবে।

"দুই বাংলাতেই আজ শাসনব্যবস্থা বিফল", মরিয়া হার্ডিঞ্জ অনুযোগ করে ক্ষাণ্ত নন; কারামুক্ত যতীনকে গৃহবন্দী রেখে সরকার তৎপর হল শাসন ব্যবস্থায় শৃংখলা ফিরিয়ে আনতে। পুলিশী রিপোর্টে নিক্সন সাহেব লিখেছেন যে, মহাযুদ্ধ বেঁধে গেলে স্বাধীনতা-লাভের পথ প্রশস্ত হবে, এটা সম্যক উপলদ্ধি করেন যতীন মুখার্জি। জার্মান যুবরাজ কলকাতায় সফর করতে এলে যতীন তার সংগে সাক্ষাৎ করেন এবং যুবরাজের কাছ থেকে প্রতিশ্রুতি পান-সশস্ত্র অভ্যুত্থানের জন্য জার্মানি থেকে অর্থ ও অস্ত্র সাহায্য পাওয়া যাবে। সমস্ত সন্ত্রাসমূলক কাজ স্থগিত রেখে যতীন পরামর্শ দিলেন জেলায় জেলায়, কেন্দ্রে কেন্দ্রে শক্তি সংহরণে নিবিষ্ট হতে। আকস্মিক এই সন্ত্রাস-বিরতি দিয়ে যতীন প্রমাণ করলেন যে, সুনিয়ন্ত্রিত পথেই তিনি হিংসাত্মক কর্মে নেমেছিলেন কাঁটা দিয়ে কাঁটা তোলার প্রয়োজনে, যেটা টোরিটোরার সময়ে গান্ধীজির হাত ফসকে শোচনীয় আকার নেয়।

সঠিক অনুচ্ছেদ শিরোনাম কোনটি?
titleA. বিপ্লবীদেরকে অস্ত্র শিক্ষা ও ইংরেজ সরকার
titleB. একটিমাত্র অপরাধী
titleC. কৃপাল সিং: বিশ্বাসঘাতক 'গদর' কর্মী
titleD. চলচ্চিত্র
উত্তর: titleB
২০০৮ সালে প্রথমবারের মতো, ইউরোপীয় ইউনিয়ন এবং আমেরিকা যুক্তরাষ্ট্র উভয় ক্ষেত্রে প্রচলিত বিদ্যুৎ ক্ষমতার চেয়ে অধিক নবায়নযোগ্য জ্বালানি যুক্ত হয়েছিল, যা নবায়নযোগ্যদের পক্ষে বিশ্বের শক্তি বাজারে একটি "মৌলিক রূপান্তর" প্রদর্শন করেছিল, আরইএন 21 (প্যারিস ভিত্তিক বৈশ্বিক নবায়নযোগ্য শক্তি নীতি নেটওয়ার্ক), দ্বারা প্রকাশিত একটি প্রতিবেদনে এ তথ্য উঠে এসেছে। [২৭] ২০১০ সালে নবায়নযোগ্য বিদ্যুৎ ছিল সদ্য নির্মিত বিদ্যুৎ উৎপাদন ক্ষমতাগুলির এক তৃতীয়াংশ। [২৮]

২০০৪ সাল থেকে ২০০৯ সাল অবধি পাঁচ বছরে বিশ্বব্যাপী নবায়নযোগ্য জ্বালানি ক্ষমতা অনেক প্রযুক্তির জন্য বার্ষিক 10-60 শতাংশ হারে বৃদ্ধি পেয়েছে, যখন প্রকৃত উৎপাদন সামগ্রিকভাবে 1.2% বৃদ্ধি পেয়েছে। ৩১] [৩২] ২০১১ সালে জাতিসংঘের আন্ডার সেক্রেটারি জেনারেল আছিম স্টেইনার বলেছিলেন: "সবুজ অর্থনীতির এই মূল বিভাগে ক্রমাগত বৃদ্ধি দৈবক্রমে ঘটছে না। সরকারের লক্ষ্য নির্ধারণ, নীতি সমর্থন এবং উদ্দীপনা তহবিলের সমন্বয়টি নবায়নযোগ্য শিল্পের উত্থানকে লক্ষণীয় করে তুলেছে এবং আমাদের বৈশ্বিক জ্বালানি ব্যবস্থার প্রয়োজনীয় রূপান্তরকে নাগালের মধ্যে আনছে। তিনি আরও যোগ করেছেন: "নবায়নযোগ্য শক্তি বিনিয়োগ, প্রকল্প এবং ভৌগলিক বিস্তার উভয় ক্ষেত্রেই প্রসারিত হচ্ছে। এগুলি করার ফলে তারা জলবায়ু পরিবর্তন মোকাবেলা, জ্বালানি দারিদ্র্য এবং জ্বালানি নিরাপত্তাহীনতার বিরুদ্ধে লড়াইয়ে ক্রমবর্ধমান অবদান রাখছে।" [৩৩]

আন্তর্জাতিক শক্তি সংস্থার ২০১১ সালের অভিক্ষেপ অনুসারে, সৌর বিদ্যুৎ কেন্দ্রগুলি ৫০ বছরের মধ্যে পরিবেশকে ক্ষতিগ্রস্থ করে এমন গ্রীনহাউস গ্যাসের নির্গমনকে উল্লেখযোগ্যভাবে হ্রাস করে বিশ্বের বেশিরভাগ বিদ্যুত উৎপাদন করতে পারে। আইইএ বলেছে: "ফটোভোলটাইক এবং সৌর-তাপবিদ্যুৎ কেন্দ্রগুলি ২০৬০ সালের মধ্যে বিশ্বের বেশিরভাগ বিদ্যুতের চাহিদা পূরণ করতে পারে - এবং বাকি শক্তি চাহিদার অর্ধেক - বায়ু, জলবিদ্যুৎ এবং বায়োমাস উদ্ভিদের থেকে উৎপাদন করে সরবরাহ করতে পারে"। "ফোটোভোলটাইক এবং ঘন সৌর শক্তি একসাথে বিদ্যুতের প্রধান উৎস হয়ে উঠতে পারে"। [১৭]

২০১৩ সালে চীন প্রধানত জলবিদ্যুৎ এবং বায়ু শক্তি থেকে মোট ৩৭৮ গিগাওয়াট ক্ষমতার নবায়নযোগ্য শক্তি উৎপাদন করে নবায়নযোগ্য শক্তি উৎপাদনে বিশ্বকে নেতৃত্বে দিয়েছে । ২০১৪ সালের হিসাবে, চীন বায়ু শক্তি, সৌর ফটোভোল্টিক শক্তি এবং স্মার্ট গ্রিডটেকনোলজির উত্পাদন এবং ব্যবহারে বিশ্বের শীর্ষে অবস্থান করছে ততটুকু পরিমাণ বিদ্যুৎ উৎপাদন করে, যতটুকু ফ্রান্স এবং জার্মানির সমস্ত বিদ্যুৎকেন্দ্র একত্রিত হয়ে জল, বায়ু এবং সৌর শক্তি উৎপাদন করে। চীনের নবায়নযোগ্য শক্তি খাতটি তার জীবাশ্ম জ্বালানী এবং পারমাণবিক শক্তি সক্ষমতা তুলনায় দ্রুত বাড়ছে। ২০০৫ সাল থেকে, চীনে সৌর কোষের উৎপাদন 100 গুন প্রসারিত হয়েছে।যেহেতু, চীনা নবায়নযোগ্য উৎপাদন বৃদ্ধি পেয়েছে, নবায়নযোগ্য শক্তি প্রযুক্তির ব্যয় হ্রাস পেয়েছে। উদ্ভাবন সাহায্য করেছে, তবে ব্যয় হ্রাসের মূল চালক হলেন বাজারের প্রসারণ [৩৭]

মার্কিন-পরিসংখ্যানগুলির জন্য যুক্তরাষ্ট্রে নবায়নযোগ্য শক্তিও দেখুন।

সঠিক অনুচ্ছেদ শিরোনাম কোনটি?
titleA. নবায়নযোগ্য উৎস বৃদ্ধি
titleB. নবায়নযোগ্য শক্তির যুক্তিসহ ব্যাখ্যা
titleC. প্রযুক্তির তিন প্রজন্ম
titleD. অর্থনৈতিক প্রবণতা
উত্তর: titleA
নীলটুনি গানের পাখি। পুরুষ টুনি চমৎকার সুরে গান গায়। ভোরে সব পাখির আগে এরা মধুর কণ্ঠে ঘুমভাঙানি গান গেয়ে ওঠে। এরা মিষ্টিমধুর চি-হুইট-চি-হুইট-চি-হুইট স্বরে গান করে। যতটুকু পাখি, আওয়াজ তার তুলনায় বেশ জোরালো। স্ত্রী টুনি সাধারণত নীরব, স্বরও বেশ কর্কশ।
হামিং বার্ডের মতো এরাও বাতাসে স্থির থেকে উড়তে পারে। বাতাসে ঢেউ খেলিয়ে আলোর ঝিলিকের মতো এগাছে-ওগাছে, এ ফুল থেকে ও ফুলে উড়ে উড়ে মধু পান করে। খুব চঞ্চল। ফুলের বোঁটার ওপর বসে বাদুড়ের মতো ঝুলে পড়ে মধু পান করে। সচরাচর একাকি বা জোড়ায় অথবা অন্য পাখি যেমন ফুলঝুরি, ফিঙে, পাতা বুলবুলি, বুলবুলি বা চটকের সাথে দলে দলে ঘুরে বেড়ায়। মূলত মধু পান করে তবে সঙ্গে কিছু পোকামাকড়ও খায়। আর যখন মধুর অভাব দেখা দেয় তখন পুরোপুরি পোকামাকড় খেয়ে জীবনধারণ করতে পারে।

সঠিক অনুচ্ছেদ শিরোনাম কোনটি?
titleA. উপপ্রজাতি
titleB. প্রজনন
titleC. বিবরণ
titleD. আচরণ ও খাদ্যাভ্যাস
উত্তর: titleD
ইদ্রিস ১৮৮৯ খ্রিষ্টাব্দের ১২ মার্চ আল-জাগবুবে জন্মগ্রহণ করেছিলেন। এই অঞ্চল সেনুসি আন্দোলনের প্রধান কেন্দ্র ছিল। তিনি ছিলেন সাইয়িদ মুহাম্মদ আল-মাহদি বিন সাইয়িদ মুহাম্মদ আল-সেনুসি ও তার তৃতীয় স্ত্রী আয়িশা বিনতে মুকাররিব আল-বারাসার পুত্র। তার দাদা সাইয়িদ মুহাম্মদ ইবনে আলি আস-সেনুসি ছিলেন উত্তর আফ্রিকায় সেনুসি সুফি তরিকা ও সেনুসি গোত্রের প্রতিষ্ঠাতা। তার বংশলতিকা মুহাম্মদ এর সাথে যুক্ত বলে বিবেচিত হয়। চাচাত ভাই আহমেদ শরিফ আস-সেনুসি পদত্যাগ করার পর ১৯১৬ খ্রিষ্টাব্দে তিনি সেনুসি তরিকার প্রধান হন। ব্রিটিশরা তাকে সিরেনাইকা অঞ্চলের আমির হিসেবে মেনে নিয়েছিল। ১৯২০ খ্রিষ্টাব্দে ইতালীয়রাও তা মেনে নিয়েছিল। ১৯২২ খ্রিষ্টাব্দে তিনি ত্রিপলিতানিয়ার আমির হন।

জীবনের প্রথমদিক তিনি সিরেনাইকার স্বাধীনতার জন্য আলোচনায় অতিবাহিত করেন। ১৯২২ খ্রিষ্টাব্দে লিবিয়ায় ইতালীয় অভিযানের পর তিনি নির্বাসনে যান। এরপর ঔপনিবেশিক ইতালীয় কর্তৃপক্ষের বিরুদ্ধে মিশরকে তিনি তার গেরিলা যুদ্ধের ঘাঁটি হিসেবে ব্যবহার করতে থাকেন।

সঠিক অনুচ্ছেদ শিরোনাম কোনটি?
titleA. লিবিয়ার বাদশাহ
titleB. প্রারম্ভিক জীবন
titleC. পরিবার
titleD. দ্বিতীয় বিশ্বযুদ্ধ
উত্তর: titleB
মূত্ররুপান্তরক শৌচাগারের দুইটি প্রকোষ্ঠ থাকে,একটি হলো মূত্রের জন্য এবং অপরটি মলের জন্য। একটি অথবা দুইটি প্রকোষ্ঠ ফ্লাশের পানি দ্বারা পরিষ্কার করা যেতে পারে। একটি মূত্ররুপান্তরক শুষ্ক শৌচাগারে মল রুপান্তর করে সার এবং বায়োগ্যাস তৈরির প্রক্রিয়াও যুক্ত করা যেতে পারে। নভোচারীরা এক ধরনের ইউডিডিটি স্পেস শৌচাগার ব্যবহার করেন যাতে পাত্রে রাখা পানি পুনরুদ্ধার করা যায়। 

সঠিক অনুচ্ছেদ শিরোনাম কোনটি?
titleA. মূত্ররুপান্তরক শৌচাগারসমূহ
titleB. নামসমূহ
titleC. বহনযোগ্য শৌচাগারসমূহ
titleD. স্কুয়াট বা খাটো কমোডের শৌচাগারসমূহ
উত্তর: titleA
২০১১ সালে পশ্চিমবঙ্গ বিধানসভা নির্বাচনে তৃণমূল কংগ্রেস ভারতীয় জাতীয় কংগ্রেসের সঙ্গে যৌথভাবে প্রতিদ্বন্দ্বিতা করে ৩৪ বছরের বামফ্রন্ট সরকারের পতন ঘটিয়ে ২২৭টি আসনে (এককভাবে ১৮৪টি আসনে) জয়লাভ করে (মোট ২৯৪টি আসনের মধ্যে) সরকার গঠন করে। মমতা বন্দ্যোপাধ্যায় পশ্চিমবঙ্গের মুখ্যমন্ত্রীরূপে শপথ গ্রহণ করেন।

১৮ সেপ্টেম্বর ২০১২ তে, বিদেশী প্রত্যক্ষ বিনিয়োগ সহ অন্যান্য ইস্যুতে সংঘাত ঘটায় তৃণমূল কংগ্রেস ভারতের কেন্দ্রীয় সরকার সংযুক্ত প্রগতিশীল জোট বা ইউপিএ-এর থেকে বেরিয়ে আসে।

সঠিক অনুচ্ছেদ শিরোনাম কোনটি?
titleA. ২০১০ সালের পৌর নির্বাচন
titleB. ২০১১ সালের বিধানসভা নির্বাচন
titleC. জাগো বাংলা
titleD. সাম্প্রতিক নির্বাচনী ফলাফল
উত্তর: titleB
মলয় ভৌমিক ম্যানেজমেন্ট বিভাগ হতে এম. কম. সম্পন্ন করার পরে ১৯৮২ সালে উক্ত বিভাগেই শিক্ষকতা শুরু করেন। ২০০৩-২০০৬ সাল পর্যন্ত রাজশাহী বিশ্ববিদ্যালয়ের ম্যানেজমেন্ট স্টাডিজ বিভাগের সভাপতির দায়িত্বও তিনি পালন করেন। ছোটবেলা থেকেই তিনি পড়াশুনার পাশাপাশি সৃজনশীল অনেক কর্মকাণ্ডে যুক্ত ছিলেন। মূলত তিনি নাটকের মানুষ হিসেবে বেশি পরিচিত হলেও সাংবাদিকতার সাথে যুক্ত ছিলেন দীর্ঘদিন। ১৯৭৭ সাল থেকে ১৯৯৯ সাল পর্যন্ত তিনি দৈনিক সংবাদ এ সাংবাদিক (অবৈতনিক) হিসেবে কাজ করেছেন। তিনি ৯০ এর দশকে দৈনিক সংবাদে 'উত্তরের উলুখাগড়া' নামে ও বর্তমানে দৈনিক যুগান্তরে 'বহে প্রান্তজন' নামে এবং দৈনিক প্রথম আলোতে কলাম লিখেন। তার নেতৃত্বে ১৯৮৪ সালে রাজশাহী বিশ্ববিদ্যালয়ে সাংস্কৃতিক জোট প্রতিষ্ঠিত হয় এবং দীর্ঘ সাত বছর (১৯৮৪-১৯৯৩) তিনি জোটের আহ্বায়ক ছিলেন। ১৯৮৫ থেকে ১৯৯১ সাল পর্যন্ত মুক্ত নাটক দলের জাতীয় কমিটির সম্পাদক মণ্ডলীর সদস্য ছিলেন। তিনি বেশ কয়েকবার বাংলাদেশ গ্রুপ থিয়েটার ফেডারেশনের সভাপতিমণ্ডলীর সদস্য নির্বাচিত হন। আই. টি. আই (ইন্টারন্যাশনাল থিয়েটার ইন্সটিটিউট) বাংলাদেশ কেন্দ্রের অন্যতম নির্বাহী সদস্য তিনি। ২০১০ সাল থেকে তিনি বাংলাদেশ শিল্পকলা একাডেমির কেন্দ্রীয় পরিষদ সদস্য। এছাড়াও তিনি রাজশাহী বিশ্ববিদ্যালয় ও জাহাঙ্গীরনগর বিশ্ববিদ্যালয়ের একাডেমিক কাউন্সিল মেম্বার। তিনি ২০০০-২০০২ সাল পর্যন্ত উন্মুক্ত বিশ্ববিদ্যালয় এর বোর্ড অব গভরনর্স এর সদস্য ছিলেন। নাটক, সাংবাদিকতা, শিক্ষার উপরে তার উচ্চতর প্রশিক্ষণ রয়েছে এবং তিনি এ সম্পর্কিত অনেক কর্মশালা বা সেমিনার পরিচালনা করছেন। ১৯৭৯ সালে প্রতিষ্ঠিত অনুশীলন নাট্যদলের অন্যতম প্রতিষ্ঠাতা মলয় ভৌমিক। তিনি "ইন্সটিটিউট অব কালচার এ্যান্ড থিয়েটার ফর ডেভেলপমেন্ট"-এর পরিচালনা পর্ষদের সদস্য। শিক্ষা ও সাংস্কৃতিক কর্মকাণ্ডে তিনি ভিয়েতনাম, হংকং, থাইল্যান্ড, শ্রীলংকা, ভারত, ইতালি, সুইজারল্যান্ড, ফ্রান্স, অষ্ট্রিয়া, গ্রিস, তুরস্ক সহ প্রায় ১৪ টি দেশ সফর করেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. জন্ম ও পারিবারিক জীবন
titleC. পুরস্কার ও সম্মাননা
titleD. কর্মজীবন
উত্তর: titleD
অধিবিদ্যীয় মডেলগুলোতে আস্তিকরা সাধারণত একধরনের পরকালে বিশ্বাস করে থাকেন যা মৃত্যুর পর তাদের জন্য অপেক্ষা করে। কিছু সাধারণ অ-আস্তিক্যবাদী ধর্মের সদস্যরা পরকালে বিশ্বাসমুখী হন, কিন্তু এই বিশ্বাসে কোন ঈশ্বর থাকে না। স্যাডিউসিজ নামে একটি প্রাচীন ইহুদি সম্প্রদায় আছে যারা ঈশ্বরে বিশ্বাস করলেও পরকালে বিশ্বাস করতেন না।

অনেক ধর্মই, তা সে খ্রিষ্টধর্ম বা ইসলাম বা অনেক পৌত্তলিকতাবাদী বিশ্বাসব্যবস্থার মত পরকাল বলতে মৃত্যুর পর অন্য এক জগতে আত্মার অস্তিত্বে বিশ্বাসী হোক অথবা হিন্দুধর্ম বা বৌদ্ধধর্মের অনেক ধারার মত পুনর্জন্মেই বিশ্বাসী হোক, সকল ক্ষেত্রেই বিশ্বাস করা হয় যে পরকালে কোন ব্যক্তির অবস্থা হচ্ছে জীবিতাবস্থায় তার কৃতকার্যের শাস্তি অথবা পুরস্কার।

সঠিক অনুচ্ছেদ শিরোনাম কোনটি?
titleA. অর্থোডক্স খ্রিষ্টধর্ম
titleB. বিভিন্ন অধিবিদ্যীয় মডেল অনুযায়ী পরকাল
titleC. জিহোভাস উইটনেসেস
titleD. আধুনিক দর্শন
উত্তর: titleB
গণতান্ত্রিক নেতৃত্ব শৈলীতে দলের সিদ্ধান্ত-গ্রহণকেই পছন্দ করা হয়, অর্থাত্ এই নেতা দলের সঙ্গে প্রথমে আলোচনা করে তার পর নির্দেশ দেন। তিনি দলের সহযোগিতা লাভ করতে পারেন এবং দলকে কার্যকরী ও ইতিবাচকভাবে উদ্বুদ্ধ করতে পারেন। গণতান্ত্রিক নেতার সিদ্ধান্ত স্বৈরাচারী নেতার মতো একপেশে নয়, কারণ দলের সদস্যদের সঙ্গে আলোচনা ও তাদের অংশগ্রহণের মাধ্যমেই এই সিদ্ধান্তে পৌঁছনো হয়।

সঠিক অনুচ্ছেদ শিরোনাম কোনটি?
titleA. নেতৃত্ব এবং আবেগ
titleB. স্বাভাবিক ক্রিয়াগত তত্ত্ব
titleC. অংশগ্রহণকারী বা গণতান্ত্রিক নেতা
titleD. নেতৃত্বের অনুষঙ্গ
উত্তর: titleC
দ্বীপটি প্রস্তরযুগের প্রায় ৩৪,০০০ বছর আগে ‘বালাঙ্গোডা ম্যান’  নামের একদল মানুষের (এলাকার নাম অনুসারে যেখানে তাদের দেহাবশেষ আবিষ্কার করা হয়েছিল) দ্বারা উপনিবেশ স্থাপন করা হয় বলে মনে হয়। মেসোলিথিক শিকারী দল হিসেবে তাদের সনাক্ত করা হয় যারা গুহায় বাস করত। পাহিয়াংলা গুহা দক্ষিণ এশিয়ায় আধুনিক মানুষের প্রাচীনতম সংস্করণ হিসেবে প্রমাণিত হয়েছে।  

সুপরিচিত বাটাডোমবালেনা এবং ফা হিয়েন গুহাসহ এই গুহাগুলোর বেশিরভাগগুলো থেকে অনেক হস্তনির্মিত বস্তু পাওয়া গেছে, যা দ্বীপের প্রথম আধুনিক বাসিন্দা হিসেবে তাদেরকে নির্দেশ করে। বেলি-লেনা থেকে প্রমাণ পাওয়া গেছে যে প্রস্তরযুগের প্রায় ২৭,০০০ বছর আগে উপকূল থেকে লবণ সংগ্রহ করা হতো।

ওয়ারানা রাজা মহা বিহারের গুহায় ও কালাতুয়াওয়া এলাকায় সাম্প্রতিক খননকালে ৪ সেমি আয়তনের ছোট ছোট গ্রানাইটের সরঞ্জাম, মাটির পাত্র, পোড়ামাটির কাঠের অবশিষ্টাংশ এবং আট হাজার বছর আগের প্রস্তরযুগের কাদামাটির সমাধি পাত্র পাওয়া গেছে, যা মেসোলিথিক মানুষেরা ব্যবহার করত।

নীলগাল গুহা ও বেলানবান্দি পালাসা থেকে কুকুরের কঙ্কালের দেহাবশেষ পাওয়া গেছে, যা প্রায় ৪,৫০০ খ্রিস্টপূর্ব বছরের পুরোনো। এটি প্রমাণ করে যে যে বালাঙ্গোডারা খেলার জন্য গার্হস্থ্য কুকুর রাখত। সিংহালা হাউন্ড জাতের কুকুরগুলো, কাদার কুকুর, নিউ গিনি কুকুর এবং ডিংগো কুকুরের অনুরূপ বলে মনে করা হয়। ধারণা করা হয় যে, এসমস্ত জাতগুলো একই গার্হস্থ্য ব্যবস্থা থেকে উদ্ভূত। এটাও সম্ভব যে তাদের পোষা প্রাণী, পাখি, শূকর ও মহিষও ছিল।

সঠিক অনুচ্ছেদ শিরোনাম কোনটি?
titleA. প্রস্তরযুগ
titleB. মেসোলিথিক
titleC. মেসোলিথিক- লৌহ যুগ রূপান্তর
titleD. প্যালিওলিথিক
উত্তর: titleB
বিভিন্ন ধর্মের অনুসারীদের পরস্পরকে জানা ও উপলব্ধি করা এবং পারস্পরিক সৌহার্দের পরিবেশ গড়ে তোলার লক্ষ্যে ঢাকা বিশ্ববিদ্যালয়ে ১৯৯৯ সালে তুলনামূলক ধর্ম বিভাগ প্রতিষ্ঠিত হয়। এক বছরের মধ্যেই এর নাম পরিবর্তন করে বিশ্ব ধর্মতত্ত্ব রাখা হয়। ১৯৯৮-৯৯ শিক্ষাবর্ষ হতে এম. এ. এবং ২০০৫-০৬ শিক্ষাবর্ষ হতে বি. এ. অনার্স কোর্স চালু হয়।

সঠিক অনুচ্ছেদ শিরোনাম কোনটি?
titleA. টুরিজম এন্ড হসপিটালিটি ম্যানেজমেন্ট
titleB. বিশ্ব ধর্মতত্ত্ব
titleC. ফার্মেসি অনুষদ
titleD. রসায়ন
উত্তর: titleB